Chiococca alba

Ti Chiococca alba ket ti sebbngan ti agsabsabong a mula iti pamilia ti kape (Rubiaceae) a patneng iti Florida ken ti adayo nga akin-abagatan nga ungto ti Texas iti Estados Unidos, Bermuda, Mehiko, Tengnga nga Amerika, ti Karibe, ti Galápagos, ken ti tropikal nga Abagatan nga Amerika. Dagiti kadawyan a nagan iti Ingles ket mairaman ti David's milkberry, West Indian milkberry, cahinca ken West Indian snowberry. Ti espesipiko nga epiteta iti alba, a ti kayatna a sawen ket "puraw" iti Latin ken mangibagbaga iti maris dagiti bungana.

Deskripsion 
Ti Chiococca alba ket kankanayon a berde a natarikayo a kumalatkat wenno dumalapdap a bassit a mula a kadawyan nga agtubo kadagiti sabali a mula ken mabalin a makaabot iti katayag iti . Dagiti agsumbangir a simple a bulong ket  iti kaatiddog ken mabalin nga eliptiko agingggana iti arinduyog wenno akaba a timmirad iti sukog. Duyaw, sukog kampana a sabsabong ket aginggana iti  iti kaatiddog ket agparang iti amin a paset ti tawen kadagiti rasimo wenno kadagiti panikula iti innem aginggana iti walo.  Ti bunga ket puraw a drupa  iti diametro a kadawyan nga aglaon kadagiti dua a nangisit a kayumanggi a bukel.

Taksonomia 
Ti Lonicera alba ket naipalawag idi 1753 babaen ni Carl Linnaeus.  Naiyalis daytoy iti Chiococca idi 1893 babaen ni A. S. Hitchcock, ken naikedeng a ti sebbangan-kita ti henero. Implawag ni Stewardson Brown ti populasion ti mula iti Bermuda kas maysa a baro a sebbangan, ti C. bermudiana, idi 1909 gapu ti napuspusasaw a berde ken dakdakkel a bulong, dakdakkel a berry, ken ak-akaba ken at-atiddog a pediselo. Adu kadagiti autoridad a mangikeddeng ti C. bermudiana a sinonimo ti C. alba.

Dagiti usar 
Ti C. alba ket sagpaminsan a maimulmula a kas ornamental para iti nangisit a berde a bulongna, kankanayon a berde a bulbulong ken dagiti puraw a drupa. Naus-usar daytoy iti espaldera ke nnaimulmula kadagiti trellis.  Adda dagiti nadumaduma nga usar dagiti ramut iti yierba nga agas, a mairaman kas maysa a laksante, pagpaisbo, panagpasarrua, ken agas ti panagburis. Dati a komersial a nailaklako ti mula iti Europa ken ti Estados Unidos para kadagita a pangggep.

Dagiti nagibasaran

Dagiti akinruar a silpo 

Chiococceae
Flora ti Mehiko
Flora ti Karibe
Flora ti Florida
Flora ti Tengnga nga Amerika
Flora ti Texas
Flora ti Abagatan nga Amerika